Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaismies puukotti 13:a ihmistä Tel Avivissa tänä aamuna, -
ennen kuin häntä ammuttiin jalkaan.
EU:n ulkoministeri Mogherini sanoi, -
että kansainvälisen yhteisön pitää tutkia mahdollisuuksia -
käynnistää jälleen Israelin ja palestiinalaisten rauhanneuvottelut.
Venäjän ja Iranin mediat uutisoivat, -
että Venäjä on odotetusti toimittanut S-300-ohjuksiaan Iraniin.
Palestiinalaismies puukotti 13:a ihmistä Tel Avivissa tänä aamuna, -
ennen kuin häntä ammuttiin jalkaan, kun hän yritti paeta.
Ichilov-sairaalan lääkärin mukaan -
neljä hoitoon tuoduista ihmisistä oli vakavasti haavoittuneita.
Tel Avivin poliisikomentaja Bentzi Sau sanoi, -
että terroristi oli Länsirannan Tulkaremin asukas, -
joka nousi bussiin ja puukotti pian kuljettajaa ja sitten matkustajia.
Häntä ajettiin hetken aikaa takaa ja häntä ammuttiin. Hän on haavoittunut.
Ensinnäkin pyrimme varmistamaan, ettei alueella ole lisää hyökkääjiä.
Paikannamme epäillyt ja varmistamme, oliko hänellä avustajia.
Tämä tutkimus tehdään yhdessä Shin Bet -tiedustelupalvelun kanssa.
Yritämme päästä selvyyteen myös terroristin lähettäjästä.
Sisäisen turvallisuuden ministeri Aharonovich ylisti joukkoja.
Hän sanoi: "Nahshon-jaoston upseeri ja sotilaat olivat erinomaisen valppaat.
He tunnistivat tilanteen ja toimivat tarpeen vaatimalla tavalla.
He ampuivat ja löivät hyökkääjää, hänet pidätettiin -
ja hän on nyt kuulusteltavana sairaalassa."
Hälytystilaa ei ollut eikä tarvittu. Näissä tapauksissa jokainen, -
joka on mukana operatiivisissa arvioinneissa ja joka tietää -
aran turvallisuustilanteen, osaa ottaa huomioon, että tällaiset tapaukset -
ovat odotettavissa Jerusalemissa, Tel Avivissa ja myös muualla.
Siksi poliisi on aina hälytystilassa ja valmiina. Hälytyksiä ei tarvita.
Nytkään hälytystä ei annettu.
Islamistinen Hamas, joka hallitsee Gazaa, ylisti Tel Avivin puukotusiskua.
Tel Avivin sankarillinen isku on luonnollinen reaktio -
Israelin terrorismiin palestiinalaisia ja heidän pyhiä paikkojaan vastaan.
Israel tekee alati rikoksia kansaamme vastaan.
Siksi palestiinalaiset jatkavat vastustustaan -
ja suojelevat oikeuksiaan alituista terrorismia vastaan.
Pääministerin tiedottaja sanoi, että isku johtui samasta vihasta, -
joka on ollut motiivina Pariisin ja koko maailman iskuissa.
Hän syytti palestiinalaispresidenttiä liitosta terroristijärjestön kanssa.
Aamun terrori-iskua Tel Avivissa motivoi sama viha, -
joka on motivoinut samanlaisia iskuja Pariisissa, Brysselissä ja muualla.
Ylistämällä aamun iskua Hamas on osoittanut tarkalleen, mikä se on: -
julma ja häijy terroristijärjestö.
Palestiinalaispresidentti Abbas ei voi saada kaikkea.
Hän ei voi tuomita maailman johtajien kanssa terrorismia, -
ja olla samalla liitossa Hamasin kanssa kotona.
Israelin puolustuslaitos vahvisti eilen, -
että Hamas jatkaa maanalaisia toimiaan Gazassa.
Brittilehti The Timesin mukaan Israelin tiedusteluviranomaiset sanoivat, -
että Hamas rakentaa kotitekoisten rakettien uutta sukupolvea -
ja kaivaa tunneleita, joita pitkin voi tehdä terrori-iskuja juutalaisvaltioon.
Raportit kertovat, että sen jälkeen kun Egypti pyrki -
ratsaamaan salakuljetustunnelit Siinailta Gazaan, -
Gazan islamistiryhmät ovat yrittäneet päivittää rakettien tuotantoa.
Israelin armeijan ylempi upseeri lisäsi, että puolustuslaitos -
kehittää vielä operatiivista tekniikkaa, jolla paikantaa tunnelit.
Hän sanoi, että kentällä on siitä huolimatta edistytty.
Aiemmat tunneleita tunnistavat sensorit -
toimivat laboratoriossa, mutta eivät kentällä.
Laboratorion steriileissä olosuhteissa laite toimi täydellisesti, -
mutta kentällä maa on täynnä taustahälyä.
Armeija tutki ratkaisuja, joilla tunneleita ei paikanneta -
vaan jotka estävät fyysisesti kaivamista Israelia kohti.
Sellainen hankinta olisi maksanut miljardeja sekeleitä, -
minkä vuoksi se on jätetty tässä vaiheessa odottamaan.
EU:n ulkoministeri Mogherini sanoi, -
että kansainvälisen yhteisön pitää tutkia mahdollisuuksia -
käynnistää jälleen Israelin ja palestiinalaisten rauhanneuvottelut.
Hän sanoi pelkäävänsä, -
että rauhanprosessin puuttuminen pahentaa tilannetta.
Hän totesi kuitenkin, ettei hän ole vakuuttunut siitä, -
että pitkään tuloksetta käynnissä olleet rauhanneuvottelut riittävät.
Hän sanoi, että yksi ratkaisu -
olisi laajentaa Lähi-idän kvartettia ja ottaa arabimaita mukaan, -
jotta prosessi saisi laajemmat kansainväliset raamit.
Hän totesi, että nämä ovat vain alustavia ajatuksia, -
eivät lähiviikkoina otettavia askelia.
Syyrian ulkoministeri al-Moualem ilmoitti, -
että sopiva vastaus Israelin väitettyyn iskuun Syyriaan -
olisi taistella "Israelin apuvälineitä" vastaan Syyriassa.
Tavoitteeni on lopettaa Israelin apuvälineet Syyriassa, -
koska Israel laskee niiden varaan ja auttaa niitä -
ja koska globaali salaliittokin käyttää niitä.
Eli kun saavutan voittoja kentällä, -
alan vastata Israelin hyökkäyksiin.
Kuneitran ilmaiskussa, jota pidetään Israelin tekemänä, -
kuoli sunnuntaina kuusi Hizbollahin taistelijaa sekä iranilaiskenraali.
Syyria ja Iran ovat tuominneet iskun jyrkästi.
Eräs israelilaisviranomainen sanoi, ettei iranilaiskenraali ollut kohde, -
minkä jälkeen toinen viranomainen sanoi, ettei Israel kommentoi asiaa.
Kommentoijien mukaan viranomaisen lausunto oli vakava virhe, -
koska käytännössä hän myönsi, että Israel on toiminut ja tehnyt virheen.
Armeija nosti valmiustilaa pohjoisessa Iranin ja Hizbollahin uhkailujen takia.
Ne ovat uhanneet kostaa kansa- laistensa kuoleman Syyrian iskussa, -
jota pidetään Israelin armeijan tekemänä.
Puolustuslaitos totesi sen olevan hyvin epätodennäköistä, -
että asiat menevät pahemmaksi ja hallitsemattomiksi.
Se arvioi, että Hizbollah ei ole kiinnostunut pahentamaan tilannetta.
Silti kaikkeen mahdolliseen pyritään varautumaan.
Libanonin rajan läheinen tie suljettiin liikenteeltä -
ja alueelle sijoitettiin Iron Dome -ohjustorjuntapatteri.
Venäjän ja Iranin mediat raportoivat, että Venäjä on odotetusti toimittanut -
S-300-ohjuksiaan Iraniin ja kunnioittanut siten sopimusta, -
joka peruttiin vuonna 2010 lännen painostuksesta.
Venäjän puolustusministeri Sergei Shoigu vieraili Teheranissa -
ja allekirjoitti sopimuksen Iranin puolustusministeri Dehqanin kanssa -
sotilasyhteistyön lisäämisestä.
S-300-ohjuksilla on 200 kilometrin kantavuus.
Venäjä on kiristänyt jännitteitä lännen kanssa -
yrittämällä myydä ohjuksia Lähi-idän maihin, kuten Syyriaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen